C 467/19

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 467/10)

Ova je obavijest objavljena u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Uhlen Laubach”

PDO-DE-02082-AM02

Datum obavijesti: 16. rujna 2021..

OPIS I RAZLOZI ODOBRENE IZMJENE

Opis vina/proizvoda od vinove loze

Prilog VII. dio II. točka 1. podtočka (c) druga alineja Uredbe (EU) br. 1308/2013 izmijenjena je Uredbom (EU) 2017/2393. Pravilo da ukupna alkoholna jakost može iznositi više od 15 % vol. za vina sa zaštićenom oznakom izvornosti proizvedena bez pojačavanja ili pojačana samo postupcima djelomičnog koncentriranja navedenima u Prilogu VIII. dijelu I. odjeljku B točki 1. dopunjeno je kako slijedi: „pod uvjetom da je specifikacijom proizvoda u tehničkoj dokumentaciji dotične zaštićene oznake izvornosti dopuštena ta mogućnost”. Stoga je bilo potrebno izmijeniti specifikaciju proizvoda.

JEDINSTVENI DOKUMENT

1. Naziv

Uhlen Laubach

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od vinove loze

1. Vino

5. Kvalitetno pjenušavo vino

4. Opis vina

1. Kvalitetno vino

SAŽET TEKSTUALNI OPIS

Vina bijeli rizling dozrijevaju na imanju Uhlen Laubach. Postoje tri vrste proizvoda od vinove loze, svaki s nešto drukčijim svojstvima: kvalitetno vino (Qualitätswein), vino s posebnim svojstvima (Prädikatswein) i kvalitetno pjenušavo vino iz određenih regija (Sekt b.A.).

Mlada vina Uhlen Laubach blijedožute su, povremeno zelenkaste boje, koja postaje intenzivnija starenjem proizvoda, a nakon što vino potpuno dozrije, postane tamnozlatne boje. Aromu vina definira međudjelovanje voćnih nota i naznaka tipičnih minerala škriljevca. Sivi škriljevac Laubach jedna je od stijena s najviše vapnenca u regiji Mosel, s udjelom vapnenca od 25 do 45 %. Zbog toga aroma vina koja tamo dozrijevaju često podsjeća na hladan dim i lješnjake, a okus je općenito puniji i mekši. Topla i baršunasta, mnoga vina imaju dojmljivu punoću i intenzitet okusa. Vina su kremasta i općenito spremna za konzumaciju nakon vrlo kratkog razdoblja dozrijevanja.

Na analitička svojstva za koja nije naveden broj primjenjuje se relevantno zakonodavstvo.

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.):

—

Najmanja ukupna kiselost:

—

Najveći sadržaj hlapljivih kiselina (u miliekvivalentima po litri)

—

Najveći ukupni sadržaj sumporova dioksida (u miligramima po litri):

—

2. Vino s posebnim svojstvima (Prädikatswein), dopunjeno sljedećim: vino Auslese

SAŽET TEKSTUALNI OPIS

Vina bijeli rizling dozrijevaju na imanju Uhlen Laubach. Postoje tri vrste proizvoda od vinove loze, svaki s nešto drukčijim svojstvima: kvalitetno vino (Qualitätswein), vino s posebnim svojstvima (Prädikatswein) i kvalitetno pjenušavo vino iz određenih regija (Sekt b.A.).

Mlada vina Uhlen Laubach bljedožute su, povremeno zelenkaste boje, koja postaje intenzivnija starenjem proizvoda, a nakon što vino potpuno dozrije, postane tamnozlatne boje. Aromu vina definira međudjelovanje voćnih nota i naznaka tipičnih minerala škriljevca. Sivi škriljevac Laubach jedna je od stijena s najviše vapnenca u regiji Mosel, s udjelom vapnenca od 25 do 45 %. Zbog toga aroma vina koja tamo dozrijevaju često podsjeća na hladan dim i lješnjake, a okus je općenito puniji i mekši. Topla i baršunasta, mnoga vina imaju dojmljivu punoću i intenzitet okusa. Vina su kremasta i općenito spremna za konzumaciju nakon vrlo kratkog razdoblja dozrijevanja.

Prethodno opisan raspon aroma i okusa ima temeljnu slatkoću, koja je u vinima Auslese delikatna, a u vinima Beerenauslese kremastija te može sadržavati i note meda. Ti aspekti okusa vina još su naglašeniji u vinima Trockenbeerenauslese. U vinima Eiswein prethodno opisan raspon aroma i okusa uključuje i pikantnu kiselost.

Ukupna alkoholna jakost može biti veća od 15 % vol.

Na analitička svojstva za koja nije naveden broj primjenjuje se relevantno zakonodavstvo.

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.):

—

Najmanja ukupna kiselost:

—

Najveći sadržaj hlapljivih kiselina (u miliekvivalentima po litri)

—

Najveći ukupni sadržaj sumporova dioksida (u miligramima po litri):

—

3. Vino s posebnim svojstvima (Prädikatswein), dopunjeno sljedećim: Beerenauslese, Trockenbeerenauslese, Eiswein

SAŽET TEKSTUALNI OPIS

Vina bijeli rizling dozrijevaju na imanju Uhlen Laubach. Postoje tri vrste proizvoda od vinove loze, svaki s nešto drukčijim svojstvima: kvalitetno vino (Qualitätswein), vino s posebnim svojstvima (Prädikatswein) i kvalitetno pjenušavo vino iz određenih regija (Sekt b.A.).

Mlada vina Uhlen Laubach blijedožute su, povremeno zelenkaste boje, koja postaje intenzivnija starenjem proizvoda, a nakon što vino potpuno dozrije, postane tamnozlatne boje. Aromu vina definira međudjelovanje voćnih nota i naznaka tipičnih minerala škriljevca. Sivi škriljevac Laubach jedna je od stijena s najviše vapnenca u regiji Mosel, s udjelom vapnenca od 25 do 45 %. Zbog toga aroma vina koja tamo dozrijevaju često podsjeća na hladan dim i lješnjake, a okus je općenito puniji i mekši. Topla i baršunasta, mnoga vina imaju dojmljivu punoću i intenzitet okusa. Vina su kremasta i općenito spremna za konzumaciju nakon vrlo kratkog razdoblja dozrijevanja.

Prethodno opisan raspon aroma i okusa ima temeljnu slatkoću, koja je u vinima Auslese delikatna, a u vinima Beerenauslese kremastija te može sadržavati i note meda. Ti aspekti okusa vina još su naglašeniji u vinima Trockenbeerenauslese. U vinima Eiswein prethodno opisan raspon aroma i okusa uključuje i pikantnu kiselost.

Ukupna alkoholna jakost može biti veća od 15 % vol.

Na analitička svojstva za koja nije naveden broj primjenjuje se relevantno zakonodavstvo.

OPĆA ANALITIČKA SVOJSTVA

Najveća ukupna alkoholna jakost (u % vol.)

—

Najmanja stvarna alkoholna jakost (u % vol.):

—

Najmanja ukupna kiselost:

—

Najveći sadržaj hlapljivih kiselina (u miliekvivalentima po litri)

—

Najveći ukupni sadržaj sumporova dioksida (u miligramima po litri):

—

4. Sekt b.A. (kvalitetno pjenušavo vino iz određenih regija)

SAŽET TEKSTUALNI OPIS

Vina bijeli rizling dozrijevaju na imanju Uhlen Laubach. Postoje tri vrste proizvoda od vinove loze, svaki s nešto drukčijim svojstvima: kvalitetno vino (Qualitätswein), vino s posebnim svojstvima (Prädikatswein) i kvalitetno pjenušavo vino iz određenih regija (Sekt b.A.).

Mlada vina Uhlen Laubach blijedožute su, povremeno zelenkaste boje, koja postaje intenzivnija starenjem proizvoda, a nakon što vino potpuno dozrije, postane tamnozlatne boje. Aromu vina definira međudjelovanje voćnih nota i naznaka tipičnih minerala škriljevca. Sivi škriljevac Laubach jedna je od stijena s najviše vapnenca u regiji Mosel, s udjelom vapnenca od 25 do 45 %. Zbog toga aroma vina koja tamo dozrijevaju često podsjeća na hladan dim i lješnjake, a okus je općenito puniji i mekši. Topla i baršunasta, mnoga vina imaju dojmljivu punoću i intenzitet okusa. Vina su kremasta i općenito spremna za konzumaciju nakon vrlo kratkog razdoblja dozrijevanja. Kad je riječ o vinima Sekt b.A., opisani raspon aroma i okusa vina Prädikatswein pojačan je ugljikovim dioksidom upotrijebljenim pri proizvodnji pjenušavog vina.

Na analitička svojstva za koja nije naveden broj primjenjuje se relevantno zakonodavstvo.

OPĆA ANALITIČKA SVOJSTVA

Najveća ukupna alkoholna jakost (u % vol.)

13,5

Najmanja stvarna alkoholna jakost (u % vol.):

11,5

Najmanja ukupna kiselost:

—

Najveći sadržaj hlapljivih kiselina (u miliekvivalentima po litri)

—

Najveći ukupni sadržaj sumporova dioksida (u miligramima po litri):

—

5. Postupci proizvodnje vina

5.1. Posebni enološki postupci

1. Relevantno ograničenje u proizvodnji vina

Nije dopušteno sljedeće: kalijev sorbat, lizozim, dimetil dikarbonat, elektrodijaliza, dealkoholizacija, kationski izmjenjivači, koncentracija (kriokoncentracija, osmoza, konusni centrifugalni stup), zaslađivanje, hrastove strugotine ili pripravci.

2. Kvalitetno vino

Posebni enološki postupci

Najmanje 88° Oe ili najveći udio kiselosti (izražen kao vinska kiselina) = 7,5 g/l

Do 100° Oe i pojačana vina: najveći udio neprevrelog šećera = „polusuho” u skladu sa zakonodavstvom u području vina

Više od 100° Oe: najveći udio neprevrelog šećera = masa mošta/3

3. Vino s posebnim svojstvima (Prädikatswein)

Posebni enološki postupci

Auslese: najmanje 105° Oe; najmanji udio neprevrelog šećera = 90 g/l

Beerenauslese: najmanje 130° Oe; najmanji udio neprevrelog šećera = 150 g/l

Trockenbeerenauslese: najmanje 180° Oe; najmanji udio neprevrelog šećera = 180 g/l

Eiswein: najmanje 130° Oe; najmanji udio neprevrelog šećera = 150 g/l

4. Sekt b.A. (kvalitetno pjenušavo vino iz određenih regija)

Posebni enološki postupci

Tradicionalna fermentacija u boci

5.2. Najveći prinosi

70 hektolitara po hektaru

6. Ograničeno zemljopisno područje

Uhlen Laubach dio je zaštićene oznake izvornosti (ZOI) „Mosel” (registracijski br. PDO-DE-A1270).

Vinogradi Uhlen Laubach nalaze se na području Winningen u ruralnom okrugu Mayen-Koblenz u saveznoj pokrajini Porajnje-Falačka. Taj dio regije Uhlen poznat je u vinskom sektoru u cijelom svijetu već više od deset godina kao „Laubach”, a nazvan je po točnoj geološkoj definiciji škriljevca iz tog područja. Područje počinje s parcelama 256/112, 2571/118, 2581/119, 2398/0, 2395/3, 2393/0 i završava s parcelom 2222/1.

Proizvodi sa zaštićenom oznakom izvornosti „Uhlen Laubach” smiju se proizvoditi na registriranom području zaštićene oznake izvornosti „Mosel” (registracijski br. PDO-DE-A1270). Područje je obuhvaćeno zaštićenom oznakom izvornosti „Mosel”. Imanje Uhlen Laubach prostire se na području veličine 13,83 ha.

7. Glavne sorte vinove loze

Weisser Riesling – Riesling, Riesling renano, Rheinriesling, Klingelberger

8. Opis povezanosti

Vinogradi Uhlen Laubacha prostiru se na terasama padina Donjeg Mosela. Terase Uhlen Laubacha orijentirane su jugozapadno u tradicionalnoj konfiguraciji i nalaze se na oko 75–210 m nadmorske visine. Prosječna temperatura tijekom proteklih pet godina bila je relativno visoka, tj. 11,6 °C, što je očekivano na tako maloj nadmorskoj visini. Zbog male količine padalina (oko 620 mm) i velikog broja sunčanih sati (1 922) mikroklima se jako razlikuje od mikroklima drugih područja sa zaštićenom oznakom izvornosti „Mosel” te je zaslužna za posebnu zrelost grožđa (velika potencijalna alkoholna jakost s niskom razinom kiselosti i zrelim fenolima). Vina su na glasu kao vrlo izražajna i punog okusa. Posebni geološki uvjeti regije Uhlen Laubach pridonose postizanju fiziološke zrelosti grožđa i oblikovanju individualnih okusa vina koja se tamo uzgajaju. U geološkom vremenskom okviru Uhlen Laubach pripada devonskom sustavu, donjodevonskoj seriji. Točnije, područje se sastoji od taloga iz podrazina Oberems/Laubach i Lahnstein te slojeva Laubach i Hohenrhein.

Visok udio vapnenca u škriljevcu na tom području ukazuje na sve veće izravnavanje morskog dna. Tropska mora dubine od 10 do 20 metara izvorno su sadržavala dovoljno kisika za rast koralja i dagnji, a koji se sada nalaze u škriljevcu. Razjedeno stjenovito tlo nastalo od tih elemenata jest regosol sastavljen od različitih vrsta škriljevca, uglavnom muljevitih. Udio vapnenca u tlu znatno je veći nego na susjednim područjima ZOI-ja, što znači da je i pH tla veći (7,5 u usporedbi sa 6,0 na susjednim područjima). Pojedinačne čestice tla uglavnom su spojene karbonatima. Budući da tlo sadržava relativno malo čestica gline i vrlo je kamenito (više od 50 %), dobro je prozračeno i u dubljim slojevima. Kombinacija toga, visokog udjela vapnenca te prije svega posebne mikroflore i mikrofaune znači da vina te regije imaju vrlo različita organoleptička svojstva od vina proizvedenih na susjednim područjima ZOI-ja. Vina Uhlen Laubach često blago mirišu po dimu. Vina su punog i mekog, blagog i baršunastog okusa. Znatno su kremastija od vina iz susjednih područja ZOI-ja. Općenito su spremna za konzumaciju nakon vrlo kratkog razdoblja dozrijevanja. Ljudski utjecaj temelji se na vinogradarskoj tradiciji staroj više tisuća godina. Umijeće sadnje vinograda na terasama opasanima suhozidima potječe još iz rimskih vremena. Godine 380. nove ere rimski pjesnik Auzonije nazvao je takve konstrukcije „amfiteatrima”. Otkriće rimskih kovanica u terasama, koje su vjerojatno bile darovi, dodatan je dokaz te prakse. Vino se na tom području proizvodi od tog doba. Tijekom stoljeća kvaliteta proizvodnje stalno se poboljšavala razvojem novih sorti grožđa (od ranog 19. stoljeća sorta rizling) i novih načina uzgoja (u grmovima, na stupićima ili žičanim okvirima). U proteklih nekoliko desetljeća sve veća svijest o okolišu dovela je do smanjene upotrebe vrlo topljivih mineralnih gnojiva. Slijedom toga u tlo su se vratile prirodne populacije mikroflore i mikrofaune, što je dovelo do češćih procesa apsorpcije hranjivih tvari i izmjene kationa kao posljedica uključivanja simbiotskog međudjelovanja složenih molekula i mikroba s dlaka korijena. Ti mikrobi mogu se upotrebljavati kao prijenosnici između određenih organskih tvari i minerala koji se nalaze u tlu, zbog čega je okus vina još više jedinstven.

Prethodno opisana veza odnosi se i na kvalitetno pjenušavo vino iz određenih regija.

9. Osnovni dodatni uvjeti (pakiranje, označivanje, ostali zahtjevi)

Pravni okvir:

nacionalno zakonodavstvo

Vrsta dodatnih uvjeta:

dodatne odredbe povezane s označivanjem

Opis uvjeta:

informacije koje se navode na etiketama i pakiranju definirane su zakonima i propisima koji su na snazi u Europskoj uniji, Saveznoj Republici Njemačkoj i saveznoj pokrajini Porajnje-Falačka. Prije korištenja tradicionalnih izraza povezanih s ovom oznakom izvornosti na etiketi vino mora proći službeni pregled. Samo vina koja ispunjavaju posebne zahtjeve tog službenog pregleda mogu dobiti službeni inspekcijski broj, koji se sastoji od više znamenki koje označavaju inspekcijsko tijelo, broj gospodarstva, broj vina dostavljenih na pregled i godinu u kojoj su dostavljena ili u kojoj je inspekcijski broj dodijeljen. Inspekcijski broj mora biti naznačen na etiketi. Tradicionalni izrazi „Qualitätswein”, „Prädikatswein” i „Sekt b.A.” povezani su s oznakom izvornosti i mogu zamijeniti izraz „ZOI”.

Poveznica na specifikaciju proizvoda

www.ble.de/eu-qualitaetskennzeichen-wein

(1) SL L 9, 11.1.2019., str. 2.